《閒乐堂独坐》
宋代·陈观

廿年无累一閒身，卜筑深源绝四邻。
屋外桃蹊刘阮路，门前柳色义熙春。
溪山处处从为主，麋鹿时时不避人。
自是顽樗非世用，敢言盛代有遗氏。

作者简介：（1238—13180）宋元间庆元奉化人，字国秀。宋度宗咸淳十年进士，授临安府新城县尉。入元隐居不仕。府州争迎致，率诸生以请业，观一至即谢去。有《窍蚓集》、《嵩里集》。